《黄池客楼》
宋代·董嗣杲

得子相慰忍袂分，还栖黄池朱子门。
雪花著鬓久方湿，酒味裂肠空自温。
欲问笛起市楼破，不知井通河水浑。
冻尘难浣见谁说，蜗角蝇头争噬吞。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。